**Aktiviteter sommer og efterår 2017**

Sommeren på værkstedet byder på både in- og out put, en vekselvirkning mellem kurser, workshops og frie perioder, hvor man kan arbejde og udvikle individuelle projekter.

Bemærk muligheden for at benytte værkstedets rummelige mørkekammer, der forudsætter kendskab til analog fotografi. Mail eller ring og hør nærmere. Se også workshop nedenfor.

**MAJ**

**Kursus**

**Fotogravure**

**29.-30.-31. maj**

**Underviser Inger Lise Rasmussen**

**Kurset er booket til studerende på Det Jyske Kunstakademi.**

**Se fotogravurekursus i august.**

**JUNI**

**Åbnet for individuelle projekter og efter ønske med vejledning og rådgivning ved kunstfaglig leder Inger Lise Rasmussen. Dette tilbud gælder også de øvrige frie perioder.**

**JULI**

**Mørkekammer workshop**

**3.-4.-5.-6 juli, daglig 10-17.**

**Tilmeldingsfrist senest 26. juni**.

**Deltager betaling 1.500 kr. inklusiv materialer og kemier.**

**Workshop i mørkekammer teknikker i spændingsfeltet mellem analog og digital fotografi med fotografen Stuart Mcintyre**

**To skridt tilbage og et frem;** med det motto kan deltagerne møde udfordringen i spændingsfeltet mellem analog og digital fotografi, mellem teknisk formåen og kunstnerisk ambition i en workshop med afsæt i mørkekammeret, og hvor vægten lægges på individuel vejledning.

Workshoppen henvender sig til den, der undrer sig over det perfekte digitale fotografi, og som stiller spørgsmål til forudsætningerne. Dem lærer man bedst at kende via analog fotografi, som har fået en ny renæssance.

Højbjerg FotoGrafiske Værksted er med sit arbejdsmiljøgodkendte mørkekammer i front med udviklingen og de muligheder, det rummer for fremtiden.

Målet med workshoppen er at give den enkelte deltager indsigt og viden, så han/hun kan nå frem til et personligt kunstnerisk udtryk, og dermed kende kravene for at komme dertil. Der satses på en detaljeret og grundig indføring i fotografiske teknikker. Der bliver mulighed for at arbejde med storformat negativer

**AUGUST**

**Kursus**

**Fotogravure**

**14.-15.-16. august, daglig 10-17**

**Underviser Inger Lise Rasmussen**

**Deltagerbetaling 1200 kr. plus materialer cirka 3-400 kr. efter forbrug**

**Tilmelding senest 8. august**

Kurset henvender sig til ambitiøse begyndere eller deltagere, der gerne vil genopfriske deres viden.

Fotogravure er en fotografisk ædeltryksteknik, hvormed man kan trykke et fotografi som et originalt dybtryk. Der tages udgangspunkt i digitalt foto og deltagerne kan medbringe færdige print på transparenter (som inkjet eller laser print) eller printe ud på værkstedet. Elementært kendskab til photoshop en forudsætning. Instruktion ved tilmelding.

**SEPTEMBER**

**6.-10. September** . BKF´s studietur til dokumenta 14 i Kassel

**Workshop artists books**

**18.-19.-20.-21. september daglig 10-17.**

**Deltagerbetaling 1.500 kr**. **Inklusiv materialer**

**Med den århusianske bogbinder Lars Hedegaard.**

**Tilmelding senest 1. september.**

Set i lyset af de mange traditionelle mindre håndværk forsvinder, da der ikke mere uddannes lærlinge, er det relevant for billedkunstnere og andre interesserede at fastholde den viden og erfaring, der findes, gennem workshops målrettet til deres specifikke behov.  Artists books, photo artbooks er en levende genre, der dyrkes bredt af billedkunstnere og fotografer, hvad enten det er som unika eller bøger i mindre editioner.

I den sammenhæng finder BKF Midtjylland og Højbjerg Fotografiske Værksted et stort potentiale i Lars Hedegaards bogbinderi, hvor et gammelt håndværk kan fornys  og udvikles i samarbejde med kunstnerne.  Det vil være til gavn for både håndværk og kunst. Den kommende workshop vil indeholde en grundlæggende gennemgang af de mest brugte materialer og teknikker indenfor fremstilling af bogblokke.  Lars Hedegaard opfordrer kunstnerne til at medbringe eksempler på værker /billeder, som de vil bruge som grundlag for en eller anden bogform (artist book).

[www.bogbinderietaarhus.dk](http://www.bogbinderietaarhus.dk/)  [www.papapir.nu](http://www.papapir.nu/)

Begge workshops gennemføres med støtte fra BKFO-Fonden og i samarbejde med BKF Midtjylland og værkstedet.

For kurser, workshops eller individuelle projekter:

**Tilmeldinger og information;**

**Højbjerg Fotografiske Værksted**

**Oddervej 80 C, 8270 Højbjerg**

**Telefon 86 72 54 39**

[hoejbjerg.foto@mkb.aarhus.dk](mailto:hoejbjerg.foto@mkb.aarhus.dk)

[www.aarhuskommune.dk/hfv](http://www.aarhuskommune.dk/hfv)

Forbehold for ændringer